
Sajtóközlemény
Önkormányzati utak újultak meg Arló Nagyközségben
2024.11.08.

A TOP_PLUSZ-1.2.3-21-BO1-2022-00025 „Önkormányzati tulajdonú belterületi utak fejlesztése” pályázati felhívás keretében a Terület- és Településfejlesztés Operatív Program Plusz stratégiai céljaihoz igazodva Arló Nagyközség Önkormányzata támogatást nyert. Az „Önkormányzati utak felújítása Arló Nagyközségben” című projekt megvalósítására Európai Uniós forrásból 199,55 millió forint vissza nem térítendő támogatást kapott a pályázó. A projekt a Széchenyi 2021-2027 program keretében valósult meg. 


A projekt keretében több helyszínen összesen 3 kilométernyi utat újítottak meg Arló Nagyközségben. 

Az érintett belterületi utak önkormányzati tulajdonban vannak. Az elmúlt 30-35 év alatt a burkolatuk felületén repedések jelentek meg, illetve néhány helyen süllyedés tapasztalható. A felületi hibák mellett több kátyú is keletkezett, amelyek nagyban rontották az utak használhatóságát.
A szóban forgó utak esetében a fejlesztés célja az volt, hogy a meglévő aszfaltburkolat állapota jelentősen javítható legyen. 
A felújítás során a burkolat mellett ki kellett alakítani, illetve helyre kell állítani a padkát. 
Az önkormányzat saját tulajdonú belterületi útjainak felújítására azért volt szükség, hogy az minél inkább megfeleljen a biztonságos közlekedés és a hatályos útügyi műszaki előírásoknak.

A mintegy kétszázmillió forint uniós támogatásnak köszönhetően egy olyan fejlesztés valósult meg, amely által elérhetőbbek lesznek az alapvető szolgáltatások, ezzel pedig a lakosság életminősége is javult.




További információ kérhető: 
Nyugat Borsodi Területfejlesztési Nonprofit Kft.
0630/781-1028
www.nybtf.hu

